Filologi

Filologi ialah kajian bahasa dalam sumber bersejarah lisan dan bertulis; ia ialah persilangan kritikan teks, kritikan sastera, sejarah, dan linguistik (dengan terutamanya ikatan kuat dengan etimologi). Filologi lebih biasa ditakrifkan sebagai kajian teks sastera serta rakaman lisan dan bertulis, pewujudan kesahihan bentuk asalnya, dan penentuan maksudnya. Orang yang mendalami jenis kajian ini dikenali sebagai ahli filologi.

Dalam penggunaan yang lebih lama, terutamanya British, filolofi lebih umum, meliputi linguistik perbandingan dan sejarawi.

Filologi klasik mengkaji bahasa klasik. Filologi klasik terutamanya berasal dari Perpustakaan Pergamum dan Perpustakaan Iskandariah sekitar abad keempat SM, diteruskan oleh orang Yunani dan Rom di seluruh Empayar Rom/Byzantine. Ia dipelihara dan digalakkan semasa Zaman Keemasan Islam, dan akhirnya diteruskan oleh para sarjana Eropah Renaissance, yang lalu disertai oleh filologi bahasa-bahasa bukan Asia (Eropah) (Jermanik, Celtik), Eurasia (Slavistik, dan sebagainya), Asia (Arab, Parsi, Sanskrit, Cina, dan sebagainya), dan Afrika (Mesir, Nubia, dan sebagainya) yang lain. Pengajian Indo-Eropah melibatkan filologi perbandingan kesemua bahasa-bahasa Indo-Eropah.

Filologi, dengan tumpuannya pada perkembangan sejarah (analisis diakronik), dibandingkan dengan linguistik disebabkan oleh Ferdinand de Saussure menegaskan kepentingan analisis sinkronik. Perbandingan tersebut diteruskan dengan munculnya strukturalisme dan linguistik Chomskyan di samping penekanannya pada sintaksis, walaupun penyelidikan dalam bidang linguistik sejarawi selalu dicirikan oleh kebergantungan pada bahan dan dapatan filologi.

Etimologi 
Istilah filologi berasal daripada bahasa Yunani φιλολογία (philología), daripada istilah φίλος (phílos) "cinta, kasih sayang, disayangi, dikasihi, sayang, kawan" dan λόγος (lógos) "kata, artikulasi, sebab", menggambarkan pembelajaran, kesusasteraan, serta hujah dan penaakulan, mencerminkan pelbagai aktiviti yang termasuk di bawah pengertian λόγος. Istilah ini berubah sedikit dengan philologia Latin, dan kemudiannya memasuki bahasa Inggeris pada abad ke-16, daripada filologi Perancis Pertengahan, dalam erti kata 'cinta kesusasteraan'.

Lihat juga 
 American Journal of Philology
 Kodikologi
 Elocution
 Etimologi
 Paleografi
 Stilistik
 Kesarjanaan teks
 Kanun Barat

Rujukan

Pautan luar 

 Philology in Runet—(A special web search through the philological sites of Runet)
 v: Topic:German philology
  Rivista di Filologia Cognitiva
 CogLit: Literature and Cognitive Linguistics
 Institute for Psychological Study of the Arts, University of Florida
 A Bibliography of Literary Theory, Criticism, and Philology (ed. José Ángel García Landa, University of Zaragoza, Spain)
 Asociación de Jóvenes Investigadores Filólogos de la Universidad Complutense de Madrid (AJIF-UCM)

 
Disiplin akademik
Linguistik sejarawi
Penulisan
Kesarjanaan teks